นางงามจักรวาล 2021

นางงามจักรวาล 2021 (Miss Universe 2021) เป็นการจัดประกวดนางงามจักรวาล ครั้งที่ 70 กำหนดจัดขึ้นในเดือนธันวาคม ค.ศ. 2021 ณ  ยูนิเวิร์สโดม แอท พอร์ต ออฟ ไอลัต ณ เมืองไอลัต ประเทศอิสราเอล
การประกวดในครั้งนี้เป็นการกลับมาของสตีฟ ฮาร์วีย์ ในหน้าที่พิธีกรดำเนินการประกวดและฟ็อกซ์ ได้กลับมาถ่ายทอดสดให้กับองค์การนางงามจักรวาล (MUO) อีกครั้ง นอกจากนี้ยังเป็นครั้งแรกนับตั้งแต่การประกวดในปี 2000 ที่จัดขึ้นในภูมิภาคตะวันออกกลาง

**เจ้าภาพ**
ไอลัต ประเทศอิสราเอล, สถานที่สำหรับการประกวดนางงามจักรวาล 2021
โลโก้ นางงามจักรวาลครั้งที่ 70
ในเดือนมกราคม พ.ศ. 2564 มีรายงานว่าทางองค์การนางงามจักรวาล (MUO) กำลังเจรจากับเจ้าภาพในการประกวดนางงามจักรวาล 2021 กับประเทศคอสตาริกา การเจรจาได้รับการยืนยันในภายหลังโดย กุสตาโบ เซกูรา ซึ่งทำหน้าที่เป็นรัฐมนตรีว่าการกระทรวงการท่องเที่ยวในรัฐบาลของคอสตาริกา ต่อมาในเดือนพฤษภาคม พ.ศ. 2564 ระหว่างการสัมภาษณ์กับ People en Español อันเดรอา เมซาระบุว่าการประกวดนางงามจักรวาล 2021 จะจัดขึ้นในช่วงปลายปี ต่อมาในเดือนกรกฎาคม พ.ศ. 2564 องค์การนางงามจักรวาล (MUO) ยืนยันว่าการแข่งขันจะจัดขึ้นที่เมืองไอลัต ประเทศอิสราเอลในเดือนธันวาคม พ.ศ. 2564

**ผลการประกวด**
แผนที่แสดงประเทศที่เข้าร่วมการประกวดนางงามจักรวาล 2021- § – ผ่านเข้ารอบ 16 คนสุดท้ายจากการโหวตออนไลน์

**ลำดับการประกาศชื่อ**

**รางวัลพิเศษ**

**กรรมการ**

**รอบพรีลิมมินารี**
 ลอรี ฮาร์วีย์ – นางแบบชาวอเมริกัน- เชสลี คริสต์ – นักจัดรายการโทรทัศน์ชาวอเมริกัน และมิสยูเอสเอ 2019- อาดรียานา ลีมา – นางแบบ และนักแสดงชาวบราซิล เป็นที่รู้จักกันดีในนามของนางฟ้าวิกตอเรียส์ซีเคร็ต- อดามาริ โลเปซ – นักแสดงชาวปวยร์โตรีโก- อีริส มีเตอนาร์ – นางงามจักรวาล 2016 จากฝรั่งเศส- รีนา มอร์ – นางงามจักรวาล 1976 จากอิสราเอล- อูร์วาศี เราเตลา – นักแสดงชาวอินเดีย และมิสยูนิเวิร์สอินเดีย 2015- มาเรียน ริเวรา – นักแสดง และนางแบบชาวฟิลิปปินส์

**รอบไฟนอล**
 ลอรี ฮาร์วีย์ – นางแบบชาวอเมริกัน- อาดรียานา ลีมา – นางแบบ และนักแสดงชาวบราซิล เป็นที่รู้จักกันดีในนามของนางฟ้าวิกตอเรียส์ซีเคร็ต- อดามาริ โลเปซ – นักแสดงชาวปวยร์โตรีโก- อีริส มีเตอนาร์ – นางงามจักรวาล 2016 จากฝรั่งเศส- อูร์วาศี เราเตลา – นักแสดงชาวอินเดีย และมิสยูนิเวิร์สอินเดีย 2015- มาเรียน ริเวรา – นักแสดง และนางแบบชาวฟิลิปปินส์- เรนา โซเฟอร์ – นักแสดงชาวอเมริกัน

**ผู้เข้าประกวด**
80 ผู้เข้าประกวดที่ได้รับการยืนยัน

**ข้อถกเถียง**
จากการที่องค์กรนางงามจักรวาลเลือกอิสราเอลให้เป็นเจ้าภาพจัดการประกวด ทำให้เกิดความขัดแย้งเกี่ยวกับความขัดแย้งอิสราเอล–ปาเลสไตน์ และจุดชนวนแฮชแท็ก #BoycottMissUniverse บนโซเชียลมีเดีย 
ตัวแทนนางงามจักรวาลของประเทศกรีซ ราฟาเอลา พลาสตีรา เป็นผู้เข้าประกวดคนแรกที่เปิดเผยต่อสาธารณะว่าเธอคัดค้านและตัดสินใจไม่เข้าร่วมการประกวด โดยเธอให้เหตุผลว่าไม่สามารถแข่งขันได้ในขณะที่ยังมีผู้คนจำนวนมากที่กำลังดิ้นรนเพื่อมีชีวิตอยู่
แมนด์ลา แมนเดลา หลานชายของเนลสัน แมนเดลา เรียกอิสราเอลว่าเป็นรัฐแบ่งแยกสีผิวและเรียกร้องให้แอฟริกาใต้ไม่ส่งนางงามเข้าประกวด อย่างไรก็ตาม ทางองค์กร Miss South Africa ระบุว่าจะไม่ตอบโต้ต่อวิวาทะการเมืองอีก และยืนยันที่จะส่งผู้แทนต่อไป
เมื่อวันที่ 14 พฤศจิกายน พ.ศ. 2564 นาธี เอ็มเทธวา รัฐมนตรีว่าการกระทรวงวัฒนธรรมของประเทศแอฟริกาใต้ ประกาศว่ารัฐบาลไม่สนับสนุนองค์กร Miss South Africa ในการประกวดนางงามจักรวาล 2021 ซึ่งทางรัฐบาลได้เริ่มพูดคุยกับองค์กร Miss South Africa แต่ไม่สามารถบรรลุข้อตกลงได้
นอกเหนือจากการเลือกอิสราเอลให้เป็นเจ้าภาพแล้ว เนตตา บาร์ซิไล นักร้องชาวอิสราเอลที่ชนะการประกวดเพลงยูโรวิชันปี 2018 บอกว่าการประกวดนางงามเป็นการตัดสินผู้หญิงจากรูปร่าง และ รูปลักษณ์ภายนอก ทั้งนี้เนตตาเป็นผู้รณรงค์สนับสนุนเรื่อง body positivity มาโดยตลอด เนตตาปฎิเสธคำเชิญให้ไปเป็นนักร้องในคืนวันไฟนอลวันที่ 13 ธันวาคม 2564

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:นางงามจักรวาล
2021